b'\n_START_ARTICLE_\nAnanaskalat\n_START_SECTION_\nLajit ja anatomia\n_START_PARAGRAPH_\nAnanaskaloihin kuuluu nelj\xc3\xa4 lajia kahdessa suvussa. Ananaskalat ovat melko pienikokoisia ja kasvavat suurimmillaan noin 21\xe2\x80\x9322\xc2\xa0cm pitkiksi. Lajeille on tyypillist\xc3\xa4 suurikokoiset, levym\xc3\xa4iset suomut, joissa on piikkej\xc3\xa4. Alaleuassa on elimi\xc3\xa4, joiden \xc3\xb6isin sinivihre\xc3\xa4n ja p\xc3\xa4ivisin oranssin valon tuottavat symbioottiset bioluminoivat bakteerit. Ananaskalalajeilla on kaksi selk\xc3\xa4ev\xc3\xa4\xc3\xa4. Etummainen koostuu nelj\xc3\xa4st\xc3\xa4 tai viidest\xc3\xa4 piikist\xc3\xa4 ja takimmaisen selk\xc3\xa4ev\xc3\xa4t ruodot ovat pehmeit\xc3\xa4..\n_START_SECTION_\nLevinneisyys ja elintavat\n_START_PARAGRAPH_\nAnanaskalalajeja tavataan trooppisista vesist\xc3\xa4 Intian valtameren ja Tyynenmeren alueilta. Ne el\xc3\xa4v\xc3\xa4t tyypillisesti parvissa 30\xe2\x80\x93300 metrin syvyydess\xc3\xa4 merenpinnasta. Kalojen ravinto koostuu pinist\xc3\xa4 \xc3\xa4yri\xc3\xa4isist\xc3\xa4 ja el\xc3\xa4inplanktonista, joita ne houkuttelevat valoelimill\xc3\xa4\xc3\xa4n. Ananaskalojen lis\xc3\xa4\xc3\xa4ntymisest\xc3\xa4 ei ole juurikaan tietoa, mutta ne eiv\xc3\xa4t todenn\xc3\xa4k\xc3\xb6isesti vartioi muniaan._NEWLINE_Monet ananaskalalajit ovat paikallisesti hyvin t\xc3\xa4rkeit\xc3\xa4 ruokakaloja.'